open-index/open-wikipedia-markdown huggingface dataset:
צידו ארנה

ממוזער|שמאל|אחרי משחק ידידות ליטא-רוסיה
**צידו ארנה ** (בליטאית: **Cido arena**) הוא מתקן ספורט רב-תכליתי שנבנה בעיר החמישית בגודלה בליטא, פוניבז'. אולם הכדורסל הוא הרביעי בגודלו בליטא, אחרי ז'לגיריס ארנה, סימנס ארנה ושיאולאי ארנה. האולם, אשר נחנך ב-24 באוקטובר 2008, מכיל 5,656 מקומות ישיבה, ומשמש כאולמה הביתי של קבוצת הכדורסל המקומית, מועדון הכדורסל ליאטקבליס, המשחק בעונת 2012/13 בליגת העל הליטאית ובליגה הבלטית. 

האולם מכיל ולודרום אולימפי באורך של 250 מטרים, והוא יחיד מסוגו במדינות הבלטיות. 

משחקי שלב הבתים הראשון - בית א' של אליפות אירופה בכדורסל 2011 שהתקיימה בליטא, נערכו בצידו ארנה.

## קישורים חיצוניים

* 

קטגוריה:אולמות כדורסל בליטא
קטגוריה:ולודרומים
קטגוריה:ליטא: אצטדיונים ומתקני ספורט
קטגוריה:פוניבז': ספורט
ארקדי לוקסמבורג

**ארקדי לוקסמבורג** (ברוסית: **Аркадий Люксембург**; באנגלית: **Arkady Luxemburg**; נולד ב-15 במרץ 1939) הוא מלחין מולדובני–אמריקאי ממוצא יהודי.

## ביוגרפיה
לוקסמבורג קיבל בשנת 1964 תואר שני באמנויות (בקומפוזיציה, תורת המוזיקה, ונגינת פסנתר) באקדמיה למוסיקה בקישינב מולדובה הסובייטית שבברית המועצות.
הוא עבד כמורה במוסדות חינוך שונות בקישינב, בהם האקדמיה למוזיקה, המכללה למוזיקה של מולדובה ובית הספר למוזיקה של מולדובה. כמה מתלמידיו היו לאמנים ידועים בעולם. הוא חיבר כמה יצירות בתורת המוזיקה והרמוניה. בשנת 1967 זכה בתואר מלחין השנה.

בשנת 1990 ארקדי לוקסמבורג עלה לישראל והחל ללמד במכללה לחינוך על שם דוד ילין בירושלים. בשנת 1995 היגר לסן דייגו בארצות הברית.

הוא חבר איגוד הקומפוזיטורים בישראל, מולדובה ו-ASCAP בארצות הברית.

בין היצירות הסימפוניות הבולטות שלו ניתן למנות את "הסינפונייטה", סימפוניה לתזמורת מיתרים "השואה" לזכרם של קורבנות השואה, שני קונצ'רטי לפסנתר עם תזמורת, קונצ'רטו לצ'לו עם תזמורת סימפונית פנטזיה "ניגוני האביב". בין יצירות למקלדת סולו הבולטות ניתן למנות את "Aquarelie", "לזכרו של שוסטקוביץ'", "לזכרו של גרשווין".

ארקדי לוקסמבורג כתב מספר פמוזנים בשיתוף פעולה עם מספר משוררים, לרבות יפים קרימרמן.

## רשימה של עבודות
### יצירות לתזמורת
# "הסינפונייטה" לתזמורת
# קונצ'רטו לפסנתר ולתזמורת מס' 1
# קונצ'רטו "נעורים" לפסנתר ולתזמורת מס' 2
# קונצ'רטו לצ'לו ולתזמורת
# סוויטה מס' 1 לתזמורת מייתרים
# סוויטה מס' 2 לתזמורת מייתרים
# פנטזיה לפסנתר ותזמורת מייתרים
# "ניגוני האביב" פנטזיה לתזמורת סימפונית
# "קפריס" לחליל ולתזמורת כלי קשת
# "בלדה סימפונית" לקול ותזמורת
# "ואלס" לקול ותזמורת
# "סוויטה לילדים" לתזמורת קאמרית
# "מנגינה" ו"סקרצו" לתזמורת כלי המייתר
# "וריאציות לתזמורת"
# "סימפוניה" למייתרים
# "שיר" למייתרים.
# "אלגיה" ו"רגטיים" לתזמורת
# "Overture לנוער" לתזמורת
# "הומורסקה" לתזמורת

### יצירות להרכבים שונים
# 12 חתיכות "הקדמה" לרביעיית מיתרים
# סוויטה לרביעיית מס' 1, מס' 2, מס' 3
# "שלוש חתיכות" לרביעיית מייתרים
# חמישייה "שיר הערש ואוסטינטו" לכלי נשיפה עץ
# "אלתור וסקרצו" לחליל, צ'לו ופסנתר
# "שיר הערש והומורסקה" לחמישיית כלי נשיפה
# "הבה נגילה" לחמישיית כלי נשיפה
# "סוויטה" לחמישה סקסופונים
# "בלוז נ' ורוק נ' רול" ל-4 טרומבונים
# "Romance ו-Foxtrot" ל-4 חצוצרות
# 3 קטעים ל-4 קרני יער
# "פרלוד ואוסטינטו" ל-4 כינורות
# "רכבת שמחה" לאנסמבל כינורות ופסנתר
# "פסקליה ולמחול" לחליל, קרן יער ופסנתר
# סוויטה לרביעיית עץ רוח
# שלושה קטעים לקלרינט ובסון
# שלושה קטעים לכינור, ויולה וצ'לו

### יצירות לפסנתר
# סונטה
# סוויטה "צבעי מים" ב-8 פרקים
# הסוויטה "לזכרו של גרשווין" ב-5 פרקים
# סונטינה, סונטינה קטנה
# שלושה קטעים "לזכרו של שוסטקוביץ'"
# "סוויטה לילדים" בסגנון עממי
# "בלוזים" 8 יצירות
# "פרלוד", 12 יצירות
# "האלבום לילדים" 9 יצירות
# "סוויטה לצ'מבלו" 4 יצירות
# "פרלודים" 8 יצירות
# "אלתור וטוקטה"
# "מצבי הרוח" חמש מיניאטורות לפסנתר
# "האלבום לילדים" 16 יצירות
# "עונות השנה" - 4 יצירות

## קישורים חיצוניים

* יצירה של ארקדי לוקסמבורג בביצוע של תזמורת של סן דייגו

קטגוריה:מוזיקאים מולדובנים
קטגוריה:מוזיקאים יהודים אמריקאים
קטגוריה:מלחינים יהודים אמריקאים
קטגוריה:מלחינים יהודים סובייטים
קטגוריה:עולים בשנות ה-1990
קטגוריה:מהגרים מישראל לארצות הברית
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1939
Invision Power Board

**Invision Power Board** (בקיצור: **IPB**) היא מערכת להקמת פורום אינטרנט אשר פותחה בידי Invision Powers Services. המערכת נכתבה בשפת התכנות PHP ובאמצעות MySQL לצורך הקמת מערכת נתונים בסיסית.

עם שיווק המערכת, הציעה המפתחת מגוון עשיר של תוספים בעלות נמוכה. נוסף לכך מפתחים חיצוניים פרסמו תוספים שונים ואף ערכות נושא למשתמשי המערכת.

נכון לתחילת 2021 מוצע גם תרגום למערכת בעלות של 10$ עד 120$ למשתמש בשפה העברית, והוא נמצא זמין להורדה באתר של Invision Community תחת חנות המסחר הנקראת Marketplace.

## היסטוריה
חברת Invision Power Services (IPS) הוקמה בשנת 2002. מוצרם הראשון שהוצע למכירה היה מערכת ליצירת פורום באינטרנט לצרכים אישיים או עסקיים, מערכת פשוטה המאפשרת התקנתה בהתאם לדרישות הלקוח.
ממוזער|לוגו המערכת בגרסה השלישיתגרסאות המערכת לאורך השנים היו:
* גרסה 1 - שחרור המערכת הראשון, היה אפשרי להורדה חינמית תחת רישיון קנייני. הגרסה האחרונה ששוחררה אף היא בתנאים אלו הייתה 1.3, לה שוחרר עדכון קל תחת רישיון חדש מבלי הצורך לשלם עליו למטרות הערכה בלבד.
* גרסה 2 - שחרור המערכת השני החל בסיום פיתוח 2.0.0, בצירוף אותו רישיון מגרסה 1.3. מפתחי המערכת תכננו להשאיר את המערכת להורדה חופשית, אולם בשנת 2004 הופסקה האפשרות להורדת המערכת, וזאת בעקבות סיבות כלכליות. לאחר עדכון 2.0.1, הורדות המערכת המלאה באתר המערכת הוחלפו עם הורדות חלקיות של המערכת לצורך ניסיון בלבד.
* גרסה 3 - עדכון 3.0 שוחרר ב-23 בינואר 2009. מהדורה חדשה זו נחשבת כבכירה ביותר של המערכת. הדבר מתבטא בתכונותיה החדשות מבחינת עיצוב ואופטימיזציה - נוספה האופציה לדירוג פרסומים למיניהם מטעם המשתמשים, מערכת ההודעות הפרטיות הפכה לבעלת שלל אופציות נוספות. עם הזמן נוספו שיפורים נוספים לגרסה השלישית.
* גרסה 4 - המערכת שונתה מהקצה לקצה, ונוספו אפשריות חדשות. נוספה האפשרות לעצב את הפרופיל בסגנון חדש, תא הדואר הפרטי של המשתמש שונה וכן שונה העיצוב של האשכולות והפורומים.

## קישורים חיצוניים
* 

* קהילת התמיכה הרשמית של המערכת
* חנות התוספים המוצעים למכירה ללקוחות החברה

קטגוריה:תוכנת פורומים
בי שנג

**בִּי שֶׁנְג** (בסינית מפושטת: 毕升; בסינית מסורתית: 畢昇; בפין-יין: Bì Shēng; 972 – 1051) היה הממציא של טכנולוגיית הדפוס הידועה הראשונה המבוססת על הרכבת לוח הדפוס מאותיות בודדות. המערכת של שנג הומצאה בין 1041 ל-1048, במהלך שושלת סונג של סין, והייתה עשויה מחרסינה. מערכת זו מוכרת בעברית בשם דפוס בלט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סינים
קטגוריה:ממציאים
קטגוריה:דפוס
קטגוריה:מדפיסים
קטגוריה:ילידי 990
קטגוריה:נפטרים ב-1052
הכול כלול

**הכול כלול** הוא כינוי לאתר נופש שמחירו כולל, בנוסף ללינה, מינימום של שלוש ארוחות ביום, משקאות קלים, משקאות אלכוהוליים, ושירותים נוספים הניתנים לאורך היום. שיטת נופש זו נפוצה בעיקר באזורי נופש חמים, ומקורה באתרי הנופש קלאב מד שהוקמו על ידי ז'ראר בליץ הבלגי.

אין תקן בינלאומי שמגדיר את המושג הכול כלול, וכל בית מלון עשוי להגדיר אותו באופן שונה. כך, למשל, בחלק מהמלונות משקאות חריפים מיובאים אינם כלולים בעלות הנופש, ואילו מלונות אחרים עשויים אף לכלול בהצעתם ציוד השכרה ספורטיבי או כרטיסים לביקור באתרי התיירות ובמוזיאונים. כמו כן ישנם אתרי הכול כלול שפונים לקהלי יעד ספציפיים, כגון מבוגרים בלבד, זוגות, או משפחות.

עסקאות של הכול כלול, המועדפות במיוחד על משפחות בשל העובדה שהכול כלול ומשולם לפני היציאה, זוכות להצלחה גוברת בקרב נופשים שמעוניינים לשלוט בתקציב החופשה שלהם.

## קישורים חיצוניים
* 

## הערות שוליים

קטגוריה:מלונאות
ססאר אספיליקווטה

**ססאר "דייב" אספיליקווטה טאנקו** (בספרדית: **César Azpilicueta Tanco **; נולד ב-28 באוגוסט 1989 בפמפלונה שבספרד) הוא כדורגלן ספרדי המשחק בעמדות הבלם והמגן בסביליה מהלה ליגה.

## קריירת מועדונים
אספיליקווטה פרץ בנוער של הקבוצה הספרדית אוסאסונה, ובגיל 18 החל לשחק בקביעות בקבוצה הבוגרת. לאחר שלוש שנים ויותר מ-100 הופעות, נמכר לקבוצת הפאר הצרפתית אולימפיק מרסיי תמורת שבעה מיליון אירו. בצרפת זכה עם מרסיי בארבעה תארים במשך שנתיים, לפני שנקנה על ידי אלופת אירופה צ'לסי בחלון העברות של קיץ 2012, תמורת שבעה מיליון ליש"ט לערך.

ערך את הופעת הבכורה בצ'לסי ב-25 בספטמבר 2012 בניצחון 0–6 נגד וולברהמפטון וונדררס במסגרת גביע הליגה האנגלית.

אספיליקווטה גרם לפנדל בגמר הליגה האירופית 2013, כאשר נגע בידו ברחבה, והביא לשער שוויון זמני לטובת בנפיקה ליסבון. על אף הפנדל, צ'לסי ניצחה 1–2 וזכתה בתואר.

בעונת 2014/2015 זכה עם הקבוצה באליפות אנגליה. ב-23 באוגוסט 2015 הבקיע לראשונה בליגה האנגלית, בניצחון 2–3 נגד וסט ברומיץ' אלביון. בעונת 2016/2017 הוא לא החמיץ דקה אחת בעונת האליפות השנייה שלו במדי צ'לסי.

בעונת 2020/2021, כקפטן הקבוצה, הוא זכה עם צ'לסי בליגת האלופות, לאחר ניצחון 0–1 על מנצ'סטר סיטי.

ב-6 ביולי 2023 חתם השחקן לעונה אחת באתלטיקו מדריד. וביוני 2024 האריך את חוזהו בעונה נוספת.

ב-29 באוגוסט 2025 חתם אספילקווטה בסביליה.

## קריירה בינלאומית
אספיליקווטה שיחק בכל הנבחרות הצעירות של ספרד מאז גיל 16, זכה באליפות אירופה עד גיל 19 ועד גיל 21, והשתתף בין היתר גם בגביע העולם עד גיל 20 ובטורניר האולימפי בלונדון. בפברואר 2013 זכה לקבל את הזימון הראשון לנבחרת הבוגרת של ספרד, במשחק ידידות נגד אורוגוואי.

נכלל בסגל נבחרת ספרד לטורניר מונדיאל 2022.

## תארים
;אולימפיק מרסיי
* הסופר קאפ הצרפתי - 2010, 2011
* גביע הליגה הצרפתית - 2010/2011, 2011/2012

;צ'לסי
* גביע הליגה: 2014/2015
* אליפות אנגליה: 2014/2015, 2016/2017
* הגביע האנגלי: 2017/2018
*הליגה האירופית: 2012/2013, 2018/2019
*ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

;נבחרת ספרד
* זכייה באליפות אירופה עד גיל 19 - 2006
* זכייה באליפות אירופה עד גיל 21 - 2011

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:פמפלונה: כדורגלנים
קטגוריה:כדורגלני אוססונה
קטגוריה:כדורגלני אולימפיק מרסיי
קטגוריה:כדורגלני צ'לסי
קטגוריה:כדורגלני אתלטיקו מדריד
קטגוריה:כדורגלני סביליה
קטגוריה:כדורגלני נבחרת ספרד
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים ספרדים בצרפת
קטגוריה:ספורטאים ספרדים באנגליה
קטגוריה:ספרדים שנולדו ב-1989
וירג'ין אמריקה

**וירג'ין אמריקה** (באנגלית: **Virgin America**) הייתה חברת תעופה אמריקאית. בסיסה היה בנמל התעופה הבינלאומי של סן פרנסיסקו, והיא הפעילה טיסות ליעדים בארצות הברית ומקסיקו. בעבר הפעילה החברה גם קו טיסות לטורונטו אך זה הופסק ב-6 באפריל 2010. 

למרות שהחברה הוקמה על ידי היזם הבריטי ריצ'רד ברנסון, מחזיקה קבוצת וירג'ין ב-25% בלבד ממניות החברה, מכיוון שעל פי החוק האמריקאי, חברת תעופה הרשומה בארצות הברית חייבת להיות תחת "שליטה בפועל" של אזרחים אמריקאים. 75% הנותרים שייכים לקבוצת ההשקעות VAI Partners LLC.

החברה הוקמה באביב 2003, והיא החלה לפעול רק ב-8 באוגוסט 2007, מכיוון שהיו התנגדויות רבות לחברה החדשה. המתנגדים; חברות התעופה האמריקאיות ובראשם קונטיננטל איירליינס, טענו שאין לאפשר לחברה להירשם בארצות הברית מכיוון שבעליה אינו תושב המדינה.

בדצמבר 2016 הושלמה רכישת החברה על ידי אלסקה איירליינס, אך החברה המשיכה להפעיל טיסות תחת וירג'ין אמריקה עד 24 באפריל 2018, שאז היא מוזגה לחלוטין עם אלסקה איירליינס.

## צי המטוסים

## קישורים חיצוניים

* 
 מדיה וקבצים בנושא וירג'ין אמריקה באתר Airliners.net

## הערות שוליים

קטגוריה:וירג'ין
קטגוריה:חברות תעופה אמריקאיות שנסגרו
פיפינג טום

**פיפינג טום** הוא התעתיק בעברית למונח **Peeping Tom** באנגלית, שפירושו "**טום המציצן**". המונח מתייחס לדמות באגדת העם אודות ליידי גודייבה, אצילה בת המאה ה-11, ומשמש באנגלית ככינוי גנאי למציצנים.
לאו ויינר

**לאו ויינר** (בהונגרית: **Weiner Leó**; 16 באפריל 1885 – 13 בספטמבר 1960) היה מלחין הונגרי-יהודי ומורה למוזיקה, בין המובילים בתחומו בהונגריה במחצית הראשונה של המאה ה-20.

## ביוגרפיה
### לימודים
ויינר נולד בבודפשט. את שיעורי הפסנתר הראשונים שלו קיבל מאחיו, ובהמשך למד באקדמיה למוזיקה ע"ש פרנץ ליסט. בתקופת לימודיו שם זכה בפרסים רבים, בהם מלגת פרנץ ליסט, פרס פולקמן ופרס ארקל, כולם על יצירה אחת: סרנדה, אופוס 3, פרס היינאלד על "אגנוס דאי" למקהלה, ופרס שונדה על "פנטזיה הונגרית" לטארוגאטו וצימבלום. פרס פרנץ יוזף אפשר לו לנסוע לווינה, מינכן, ברלין ופריז

### קריירת הוראה
בשנת 1908 התמנה ויינר למורה לתאוריית המוזיקה באקדמיה למוזיקה של בודפשט. הוא היה לפרופסור להלחנה ב-1912 ולפרופסור למוזיקה קאמרית ב-1920. ב-1949 היה לפרופסור אמריטוס, אך המשיך ללמד עד סוף חייו. הוא מת בבודפשט. בין תלמידיו הרבים ידועי-השם פריץ ריינר, סר גאורג שולטי, פאל הרמן, אנה ואריאש, אנטל דוראטי ובלה שיקי ואישטוואן אנטל שהמשיכו את דרכו. ב-1928 ייסד באקדמיה תזמורת ללא מנצח שנגניה היו סטודנטים מוכשרים במיוחד.

### יצירתו
כמלחין, הושפע ויינר בעיקר ממלחיני התקופה הרומנטית, מבטהובן עד מנדלסון, בגישתו המוזיקלית. נראה, שאת תחושת הצבע התזמורתי בכתיבתו קיבל מאותם מלחינים צרפתים שלא הושפעו באופן ניכר מריכרד וגנר, בייחוד ביזה. הגישה הרומנטית הזאת, סולידית ושמרנית, שימשה בסיס לסגנונו, שהושפע בהמשך מיסודות של מוזיקה הונגרית עממית. עם זאת, הוא לא חקר את תחום מוזיקת העם, כפי שעשו בני תקופתו בארטוק וקודאי, אלא התעניין בנושא ועשה שימוש בכמה יסודות של מוזיקה עממית בלי להשפיע על השפה ההרמונית שביסס בכתיבתו. אפשר לחלק את כתיבתו היוצרת לארבע תקופות:
התקופה שלפני מלחמת העולם הראשונה (1905–1913), אחר תקופה נאו-קלאסית (1918–1924), התקופה שבה תפס החומר ההונגרי-עממי מקום ראשון במעלה בסגנונו (1931–1951), והתקופה האחרונה (1952–1960), שהיצירה המאפיינת אותה ביותר היא הפואמה הסימפונית "טולדי", אופוס 43.

בהמשך הקריירה שלו קיבל בין השאר את פרס קולידג' (1922) על רביעיית המיתרים השנייה שלו, את פרס המדינה על הסוויטה אופוס 18 (1933) ושני פרסי קושוט בשנים 1950 ו-1960.

בין יצירותיו הבולטות של ויינר שלישיית מיתרים, שתי סונאטות לכינור, חמישה דיברטימנטי לתזמורת, פואמה סימפונית ומספר רב של יצירות קאמריות וקטעים לפסנתר. רוב הפסנתרנים יזהו ללא קושי את "מחול השועל" מלא-החיים שלו.

## לקריאה נוספת

* Stanley Sadie|Sadie, Stanley. *The new Grove dictionary of music and musicians*, Macmillan, 1980.
* Darryl Lyman|Lyman, Darryl. *Great Jews in Music*, J. D. Publishers, 1986.
* Alfred Sendrey|Sendrey, Alfred . *Bibliography of Jewish music*, Columbia University Press, 1951.
* Leo Weiner Chamber Music sound-bites: String Trio,Op.6, String Quartet No.1, Op.4 & Divertimento No.2 for String Quartet, Op.24a


## קישורים חיצוניים

* לקסיקון יהודי הונגרי. 1929. לאו ויינר
* 
* 

## הערות שוליים

קטגוריה:מלחינים יהודים הונגרים
קטגוריה:מורים למוזיקה בהונגריה
קטגוריה:מורים למוזיקה יהודים
קטגוריה:יהודים זוכי פרס קושוט
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1885
קטגוריה:הונגרים שנפטרו ב-1960
טל סולומון

**טל סולומון** (נולד ב-27 ביולי 1984) הוא אמן סטנד-אפ, שחקן, קריין ותסריטאי ישראלי.

## ביוגרפיה
נולד בראשון לציון. בשנת 2006 החל את דרכו בסטנד-אפ במסגרת קאמל קומדי קלאב בתל אביב, ומאז נמנה עם אמני הבית במקום. 

מ-2007 כתב עבור מספר תוכניות טלוויזיה קומיות, בהן "תוכנית האירוח של מה קשור", "צחוק מעבודה", "סלב'ס" (במסגרת Yes הטלוויזיה בלוויין), "פוטופיניש" בהנחיית אלי פיניש (בערוץ הראשון), ו"מחוץ לחוק" (קומדי סנטרל וערוץ 10).

בשנים 2009–2011 השתתף בשידורי האולפן השקוף של ערוץ המוזיקה 24, ב"ביפ קומדי האוס", ו"ביפ קומדי בר" (של הזכיינית קשת בערוץ 2), ו"קומדי בר" (של הזכיינית רשת).

ב-2012 הופיע בתוכנית הסטנד-אפ הראשונה לילדים, "הצחוקיה", ששודרה בניקלודיאון, והתארח בסדרה "מחוץ לחוק" בקומדי סנטרל.

מאז 2013 החל להעביר קורסים ללימוד סטנד-אפ במסגרת לימודי משחק.

ב-2014 התפרסם בעקבות יצירת המתיחות הטלפוניות הידועות על הוט, בזק 144 וכו', שגרפו יותר מ-3 מיליון צפיות במצטבר. מתיחות אלו הולידו פינת מתיחות טלפוניות קבועה בהגשתו ב"תוכנית הבוקר" של קשת.

מאז 2014 סולומון מופיע בכל הארץ עם מופע הסטנד-אפ שלו "מכל דבר עושה עניין".

## חיים אישיים
סולומון נשוי לרונית וגר בגבעתיים.

## קישורים חיצוניים
* 
*  טל סולומון לא מזיע, בפודקאסט "גיקונומי", 4 ביולי 2017

קטגוריה:סטנדאפיסטים ישראלים
קטגוריה:ישראלים  שנולדו ב-1984
אאולוס אטיליוס קלטינוס

**אאוּלוּס אַטִילְיוּס קָלָטִינוּס** (בלטינית: **Aulus Atilius Calatinus**) היה מצביא רומאי, שפיקד על כוחות צבא וצי במלחמה הפונית הראשונה (264-241 לפנה"ס). הוא נבחר פעמיים לקונסול ופעם אחת לדיקטטור ונתכבד בתהלוכת ניצחון.

## ביוגרפיה
קלטינוס נבחר בפעם הראשונה לקונסול שנת 258/7 לפנה"ס יחד עם גאיוס סולפיקיוס פטרקולוס. השניים קיבלו לידיהם את המשך ניהול המלחמה בסיקיליה (סיציליה), אך לדברי מקורות אחדים פיקד קלטינוס לבדו על כוחות הצבא שנלחמו בקרתגים. תחילה כבש את העיר היפאנה (Hippana) ואחר כך הכניע את מיטיסטראטון (Mytistraton) הבצורה והחריבה עד היסוד. זמן קצר לאחר מכן תקף את קמרינה (Kamarina), אך תוך כדי פעולות המצור נקלע עם חייליו למארב, ואלמלא מאמציו העילאיים של טריבון בשם מרקוס קלפורניוס פלאמה (Marcus Calpurnius Flamma), אפשר שהוא וצבאו היו נשמדים. לאחר שנחלץ מן המארב, כבש את הערים קמרינה, אנה (Enna), דרפאנה (Drepana) ומקומות נוספים, שהיו עד אז בידי הקרתגים. לקראת סוף כהונתו פתח בהתקפה על ליפארה (Lipara), אותה המשיך מחליפו. בשובו לרומא נתכבד בתהלוכת ניצחון.

ב-254 לפנה"ס נבחר לקונסול בפעם השנייה. זמן קצר קודם לכן איבדו הרומאים את ציים המלחמתי בסערה ליד כף פכינוס (Pachynus); אטיליוס קלאטינוס ועמיתו לקונסולאט גנאיוס קורנליוס סקיפיו אסינה בנו צי חדש בן 220 אניות בתוך זמן קצר ביותר של שלושה חודשים, והפליגו בראשו אל סיקיליה. הפעולה הצבאית העיקרית במהלך כהונתם הייתה כיבוש פנורמוס.

ב-249 לפנה"ס מונה אטיליוס קלטינוס במקום מרקוס קלאודיוס גליקיה (M. Claudius Glycia) לדיקטטור לצורך בחירת קונסולים חדשים, שכן הקונסולים המכהנים נמצאו אותה שעה עם הצבא בסיקיליה. שנים אחדות לאחר מכן, ב-241 לפנה"ס, נבחר כבורר במחלוקת בין הפרוקונסול גאיוס לוטאטיוס קאטולוס והפראיטור קווינטוס ואלריוס, למי משניהם הזכות לקבל תהלוכת ניצחון והוא הכריע לטובת הפרוקונסול. הדבר האחרון הידוע אודותיו הוא כי בנה מקדש לאלת התקווה סְפֶּס (Spes). אאולוס אטיליוס קלטינוס זכה להערכה רבה הן בימיו הן לאחר מותו, ועל קברו נחקקה הכתובת: 'עמים רבים תמימי-דעים – איש זה היה מראשוני העם'.

## מקורות
* ערך זה כולל קטעים מתורגמים מתוך החיבור: Smith, William (editor). *A Dictionary of Greek and Roman Biography and Mythology*. London. John Murray, 1873 הנמצא כיום ברשות הכלל.
* מרקוס טוליוס קיקרו, **כתבים נבחרים**. תרגם והוסיף הערות ומפתחות ארנסט דוד קולמן. ירושלים, מוסד ביאליק, תשמ"ו.

## הערות שוליים

קטגוריה:המלחמה הפונית הראשונה
קטגוריה:קונסולים ברפובליקה הרומית
קטגוריה:אישים שחיו במאה ה-3 לפנה"ס
ג'ון סינגלטון

**ג'ון דניאל סינגלטון** (באנגלית: **John Daniel Singleton**; 6 בינואר 1968 - 29 באפריל 2019) היה במאי קולנוע, תסריטאי ומפיק אמריקאי. רבים מסרטיו הראשונים של סינגלטון, יליד מזרח לוס אנג'לס, עוסקים בהשלכות של האלימות בתוך הערים, כגון: "החבר'ה מהשכונה" (1991), "לאהוב ולהתגבר" (1993), "ללמוד מהחיים" (1995) ו"בייבי בוי" (2000). סינגלטון הפך מוכר יותר לקהל הרחב בעקבות הסרטים "מהיר ועצבני 2" (2003) ו"ארבעה אחים" (2005).

## ביוגרפיה
נולד בלוס אנג'לס. אימו, שילה וורד-ג'ונסון, היא מנהלת מכירות בחברת תרופות, ואביו, דני סינגלטון, הוא סוכן נדל"ן, משכנתאות ומתכנן פיננסי. סינגלטון למד במכללת העיר פסדינה (Pasadena City College) ובבית הספר לאמנויות הקולנוע של אוניברסיטת דרום קליפורניה (USC School of Cinematic Arts). הוא סיים לימודיו בבית הספר לקולנוע ב-1990, והיה חבר במסדר Kappa Alpha Psi. סינגלטון נרשם ללימודי תסריטאות של מרגרט מרינג באוניברסיטת דרום קליפורניה, אשר מכינה את הסטודנטים למעבר מכתיבה חובבנית לכתיבה מקצועיות במערכת ההוליוודית.

## קריירה
בשנת 1991 יצא הסרט הראשון של סינגלטון, "החבר'ה מהשכונה", שעליו סינגלטון קיבל את פרס האקדמיה כתסריט וכבמאי הטוב ביותר. בגיל 24 היה סינגלטון הבמאי הצעיר ביותר אשר היה מועמד לפרס אוסקר לבמאי הטוב ביותר, והבמאי האפרו אמריקאי הראשון שמועמד לפרס זה. באותה השנה סינגלטון ביים בנוסף את הקליפ לשיר "Remember The Time" של מייקל ג'קסון.

ב-1997 נכנס הסרט רוזווד, שאותו הוא ביים, לתוך 47 הסרטים הטובים ביותר בפסטיבל הסרטים הבינלאומי שבברלין.

## חיים אישיים
לסינגלטון 7 ילדים, מתוכם 3 בנים ו-4 בנות.

ב-1996, נשא סינגלטון את השחקנית ובת למשפחת המלוכה הגנאית אקוסואה בוסיה, בתו של ראש הממשלה הזמני הגאני, הנסיך ד"ר קופי אברפה בוסיה (Kofi Abrefa Busia), לאישה. לזוג בת אחת, שאף הופיעה בסרט "דמעות של שמש" (2003) ובהפקות נוספות. לסינגלטון ילדה נוספת, מחברתו לשעבר טושה לואיס.

### תאונה
ב-23 באוגוסט 2007 היה סינגלטון מעורב בתאונת דרכים, שבה פגע בהולך רגל בן 57 מלוס אנג'לס. סינגלטון נשאר במקום האירוע עד שהמשטרה הגיעה, אך מכיוון שלא נמצאו בגופו אלכוהול או חומרים אחרים אשר היו עלולים להשפיע על שיקול הדעת שלו, הוא שוחרר לאחר חקירה. הולך הרגל נפטר בבית החולים. המקרה הועבר לתובע המחוזי, אך לא הוגש כתב אישום נגד סינגלטון.

ב-29 באפריל 2019 לקה בשבץ מוחי ונפטר.

## פילמוגרפיה
### במאי
* החבר'ה מהשכונה (1991)
* לאהוב ולהתגבר (1993)
* ללמוד מהחיים (1995)
* רוזווד (1997)
* שאפט (2000)
* בייבי בוי (2001)
* מהיר ועצבני 2 (2003)
* ארבעה אחים (2005)
* החטיפה (2011)
*Rebel (2017) - (פרק אחד, סדרת טלוויזיה)

### מפיק
* ללמוד מהחיים (1995)
* שאפט (2000)
* בייבי בוי (2001)
* דחף וזרם (2005)
* אנחת הזעמן השחור (2007)
* הצעה בלתי חוקית (2007)

### תסריטאי
* הח'ברה מהשכונה (1991)
* לאהוב ולהתגבר (1993)
* ללמוד מהחיים (1995)
* שאפט (2000)
* בייבי בוי (2001)

### שחקן
* 8 מייל (2002)

## קישורים חיצוניים

* 

* 
* 

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:במאי וידאו קליפים אמריקאים
קטגוריה:אמריקאים שנולדו ב-1968
קטגוריה:אמריקאים שנפטרו ב-2019
FlashFXP

**FlashFXP** היא תוכנה שמתפקדת כלקוח File Transfer Protocol (פרוטוקול להעברת קבצים) עם ממשק גרפי בסביבת חלונות. התוכנה תומכת גם בפרוטוקול File eXchange Protocol.

## היסטוריה
ב-1998, צ'ארלס דויס, מייסד התוכנה, החל בבניית לקוח FTP לסביבת חלונות, לאחר ששמע לעצת חבריו כי אין לקוח FTP אמין עם ממשק גרפי בסביבה זו. הפרויקט נקרא תחילה Myfxp ונכתב בויז'ואל בייסיק. מאוחר יותר הסב את הפרויקט לדלפי, שפה תכנות מתקדמת יותר.

דויס שינה את שם התוכנה ל-FlashFXP, וב-23 ביולי הוציא לאור את גרסתה הראשונה (1.0).

בגרסה 2.0 החלה התוכנה לתמוך בפרוטוקולים TLS ו-SSL.

ב-2003 דויס חתם על עסקה בלעדית עם חברת iniCom Networks, והוציא את גרסה 3.0.

ב-2009, יצאה גרסה 4.0.

ב 2017 יצאה גרסה 5.0 והיא הגרסה האחרונה בעקבות העובדה שמפתח התכנה נכלא ל-15 שנים.

התוכנה מתורגמת לשפות רבות, ביניהן עברית, גרמנית, צרפתית, אנגלית, פורטוגזית, רוסית.

## ראו גם
* File Transfer Protocol
*WinSCP

## קישורים חיצוניים
* 

## הערות שוליים

קטגוריה:תוכנות תקשורת
וירג'ין אוסטרליה

[ממוזער|שמאל|250px|[איירבוס A330-200 של החברה]]
**וירג'ין אוסטרליה** (באנגלית: **Virgin Australia**) היא חברת תעופה אוסטרלית, והשנייה בגודלה במדינה (אחרי קוואנטס). החברה נמצאת בשליטת חברת ההשקעות "ביין קפיטל".
## היסטוריה
החברה הוקמה ב-1999 על ידי קבוצת וירג'ין שבבעלות איש העסקים הבריטי ריצ'רד ברנסון, והחלה לפעול באוגוסט 2000, תחת השם "וירג'ין בלו", בתחילת דרכה הפעילה החברה שני מטוסים חכורים מדגם בואינג 737-400. החברה ביקשה להתחרות בדואופול ששרר בשוק התעופה האוסטרלי באותה עת, בו פעלו רק "קוואנטס" ו"אנסט" - חברת בת של אייר ניו זילנד.

לאחר פשיטת הרגל של החברה המתחרה "Ansett Australia" בספטמבר 2001, מעמדה של "וירג'ין בלו" התחזק, והיא החלה להפעיל טיסות בין 29 ערים במדינה באמצעות מטוסים צרי גוף מתוצרת איירבוס, אמבראר ובואינג והצליחה לתפוס נתח השוק של כ-30% משוק התעופה האוסטרלי. במרץ 2002 מכר ברנסון מחצית ממניותיה של החברה לחברת הספנות האוסטרלית "פטריק קורפוריישן", תמורת 96 מיליון ליש"ט.

בדצמבר 2003 ערכה החברה הנפקה ראשונה לציבור של מניות ב וגייסה 666 מיליון דולר אוסטרלי, לפי שווי שוק של 2.3 מיליארד דולר אוסטרלי. במרץ 2005 איבד ריצ'רד ברנסון את השליטה בחברה, לאחר השתלטות עוינת מצד שותפתו "פטריק קורפוריישן". שהגדילה את החזקותיה ב"ווירג'ין בלו" מ-45% ל-50.3% בעקבות הגשת הצעת רכש בסך 1.1 מיליארד דולר אוסטרלי.

בשנים 2009-2011 היא החזיקה בחברת "V אוסטרליה", חברת בת הפעילה טיסות מאוסטרליה ללוס אנג'לס ואבו דאבי.

בשנת 2011, עברה החברה תקופה של ארגון מחדש, שינתה את המותג שלה ל"וירג'ין אוסטרליה", וערכה עיצוב חדש למטוסים ולמדים, תפריט מזון חדש לנוסעים והחלה להפעיל מחלקות עסקים במטוסיה, במטרה להתחרות ב"קוואנטס" ששלטה בתחום. בנוסף רכשה מטוסים רחבי גוף חדשים עם קיבולת וטווח טיסה גדול יותר.

ב-20 באפריל 2020 עקב משבר מגפת הקורונה נכנסה החברה מרצון להליך פשיטת רגל. באותה עת "וירג'ין אוסטרליה" הייתה הלקוחה הגדולה ביותר של חברת החכרת המטוסים הישראלית "גלובל כנפיים ליסינג". בספטמבר 2020 חברת ההשקעות "ביין קפיטל" רכשה את החברה.

## הסכמי שותפות קוד
לחברה הסכמי שותפות קוד עם החברות הבאות:

## צי המטוסים
צי המטוסים של החברה נכון לינואר 2021:

## קישורים חיצוניים

* 

 מדיה וקבצים בנושא וירג'ין אוסטרליה באתר Airliners.net

## הערות שוליים

קטגוריה:וירג'ין
קטגוריה:חברות תעופה אוסטרליות
V אוסטרליה

**V אוסטרליה** (באנגלית: **V Australia**) הייתה חברת תעופה אוסטרלית, החברה הפעילה טיסות מאוסטרליה ללוס אנג'לס ואבו דאבי. החברה החלה לפעול ב-27 בפברואר 2009, והתמזגה עם חברת התעופה וירג'ין אוסטרליה ב-7 בדצמבר 2011.

## צי החברה

## קישורים חיצוניים

* מדיה וקבצים בנושא V אוסטרליה באתר Airliners.net

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:וירג'ין
קטגוריה:חברות תעופה אוסטרליות
קטגוריה:חברות תעופה שנסגרו
נמל התעופה הבין-לאומי בייג'ינג קפיטל

**נמל התעופה הבין-לאומי בייג'ינג קפיטל** (בסינית מפושטת: **北京首都国际机场**, בפין-יין: **Běijīng Shǒudū Guójì Jīchǎng**, באנגלית: **Beijing Capital International Airport**) הוא נמל התעופה הגדול בסין המשמש את מטרופולין בייג'ינג.

## נמל התעופה
נמל התעופה הוא העמוס ביותר באסיה, וממוקם במקום השני ברשימת שדות התעופה העמוסים בעולם - אחרי נמל התעופה הבינלאומי הרטספילד-ג'קסון אטלנטה. בשנת 2010 עברו בנמל התעופה 73,948,113 נוסעים ב-517,584 תנועות מטוסים. בקטגוריית המטענים ממוקם הנמל במקום ה-14 בעולם, בשנת 2010 טיפלו בנמל ב-1,420,997 טונות מטען.

נמל התעופה משמש כבסיסן של החברות אייר צ'יינה, צ'יינה סאות'רן איירליינס, והאינאן איירליינס.

כדי להכיל את נפח התנועה הגדל, ולקראת אולימפיאדת בייג'ינג, נבנה בשנת 2008 טרמינל 3; הטרמינל הוא המבנה החמישי בגודלו בעולם - עם שטח של 986,000 מ"ר.

בסוף שנת 2019 נחנך נמל התעופה הבינלאומי בייג'ינג דאשינג המיועד להקל על העומס בנמל התעופה, חלק מחברות התעופה העבירו את פעילותן לשדה החדש.

## טיסות לישראל
חברת אל על מפעילה מדי יום טיסה מנמל התעופה בן-גוריון אל הנמל. 

ב 28 באפריל 2016 החלה חברת האינאן איירליינס להפעיל אף היא טיסות סדירות לישראל במטוסי איירבוס A330.

## קישורים חיצוניים

* 

 מדיה וקבצים בנושא נמל התעופה הבינלאומי בייג'ינג קפיטל באתר Airliners.net

קטגוריה:ערכים שבהם תבנית בריטניקה אינה מתאימה
קטגוריה:בייג'ינג: מבנים
בייג'ינג
קטגוריה:בייג'ינג: תחבורה
שלמה בן לולו

**שלמה בן לולו** (נולד בשנת 1949) הוא פוליטיקאי ישראלי, כיהן כראש מועצת בית שאן בין השנים 1983–1998.

## ביוגרפיה
בן לולו נולד בקזבלנקה שבמרוקו. בשנת 1958 עלה עם משפחתו לישראל והתיישב בבית שאן. הוא בעל תואר בהנדסת תעשייה וניהול.

בן לולו התחנך בבית שאן ובהמשך חייו בתיכון בכפר בתיה, במהלך שירותו הצבאי אותר בתוכניתה של יעל רום, שעסקה באיתור צעירים מהפריפריה ושילובם באקדמיה. שלמה סיים לימודי הנדסת תעשייה וניהול בשנת 1975 והוא בין המהנדסים הראשונים שידעה העיר בית שאן. 

בתום הלימודים הוא שב לבית שאן עם אשתו והחלו להיות מעורבים פוליטית בעיר. הם הקימו תנועה א-פוליטית בשם "תמר" עם צעירים נוספים בני היישוב, לקראת הבחירות המקומיות הם חברו לתנועת הליכוד וזכו לכבוש את העירייה לראשונה בתולדות היישוב.
[ממוזער|ביקור ממלכתי בבית שאן עם חנוכת הפארק הלאומי, משמאל לימין: שלמה בן לולו; ראש הממשלה דאז, [יצחק שמיר; שר התיירות דאז, אברהם שריר; ושר החינוך דאז, יצחק נבון.]]
בן לולו נבחר לתפקיד ראש מועצת בית שאן, מטעם הליכוד, בשנת 1983, והיה ראש עיר במשך 15 שנים עד לשנת 1998.

תקופת כהונתו של בן לולו אופיינה בתנופת בנייה, פיתוח סביבתי, שיפור התשתיות ובניית אלפי יחידות דיור חדשות בבית שאן. הוא הקים מוקדי תיירות נוספים וייעל את מערכות המנהל. הוא הוסיף לסמל בית שאן אלמנטים חדשים שלא היו בסמל הקודם, שעוצב בשנת 1956. בית שאן הוכרזה כעיר, כשנה לאחר סיום כהונתו.

בהמשך דרכו של בן לולו, בשנת 2003, ניסה בנימין נתניהו, שר האוצר דאז, למנות אותו למנהל דירקטוריון חברת הגז. אולם ועדת רביבי פסלה את המינוי בנימוק שאין לבן לולו כישורי יתר הנדרשים מחבר מפלגה של השר הממנה. נתניהו טען, כי לבן לולו ניסיון ניהולי רב, שכן היה שנים ארוכות ראש מועצת בית-שאן. כמו כן, בן-לולו הוא מהנדס במקצועו. נתניהו ערער בשעתו על פסילתו של בן לולו, בפני מליאת הממשלה, אך בעקבות חוות דעת של היועץ המשפטי לממשלה הקודם, אליקים רובינשטיין, הוחלט שלא לכפות את המינוי על ועדת רביבי. בשעתו הושג הסדר זמני, לפיו בן-לולו יוכל לכהן כדירקטור, ובשלב מאוחר יותר, תיבחן שוב האפשרות למנותו ליו"ר, בעקבות כך, שימש כיו"ר זמני.
ממוזער|שלמה באספת בחירות בשנת 1983
בשנת 2017 השיק את ספרו האוטוביוגרפי, "בן לולו - ישר ולעניין".

[ממוזער|קבוצת [הפועל בית שאן שיחקה בליגה לאומית (באותן שנים ליגת העל) במשך חמש עונות בשנות ה-90. בתמונה שלמה עם יור הקבוצה ללוש אנדריי וקפטן הקבוצה איתן טייב]] 

## קישורים חיצוניים

## הערות שוליים

קטגוריה:ישראלים ילידי מרוקו
קטגוריה:ראשי מועצת בית שאן
קטגוריה:ראשי רשויות מקומיות מטעם הליכוד
קטגוריה:בוגרי כפר הנוער כפר בתיה]
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1949
אלברט פוך

**אלברט פוך** (בכתב לטיני: **Albert Poch**; 23 בדצמבר 1930 באבאדג – 2 במרץ 2013) היה קריקטוריסט וגרפיקאי יהודי-רומני.

## קורות חיים
אלברט פוך נולד ב-1930 בעיירה בבדאג, כיום במחוז טולצ'ה, בחבל דוברוג'ה ברומניה. בגיל 11 בימי הדיקטטורה הצבאית-פשיסטית של הגנרל יון אנטונסקו גורש מביתו יחד עם משפחתו. דודו ודודתו נספו בשואה. אחרי נפילת הדיקטטורה של אנטונסקו למד באקדמיה לאמנויות, אז המכון לאמנויות ע"ש ניקולאיה גריגורסקו בבוקרשט. היה תלמידו של הצייר ז'ול פרחים. את ציורו הראשון פרסם בעיתון "Viaţa capitalei" (חיי עיר הבירה). פוך שימש כעורך אמנותי וצייר קריקטורות בכתב-העת הסאטירי הרשמי והיחיד שברומניה הקומוניסטית, "אורזיקה" ("הסרפד") במשך למעלה מ-30 שנה, בין השנים 1951–1984, אז סולק מתפקידו. הפך במשך הזמן לאחד האמנים המובילים בתחום הקריקטורה ברומניה. פרט ל"אורזיקה" פרסם קריקטורות גם ביומונים כמו "Informaţia Bucureştiului" (ידיעות בוקרשט). מיוזמתו בשנת 1968 הוקם סלון ההומוריסטים
והוקמו סלוני קריקטורה ברחבי רומניה. אחרי מהפכת 1989 ברומניה השתתף בהוצאה לאור של כמה מגזינים סאטיריים וכיהן כיושב ראש מחלקת הקריקטורות של איגוד האמנים הפלסטיים ברומניה.
בשנת 2002 ארגן תערוכה גדולה לקריקטורות מן התקופה הפוסט-קומוניסטית. עיצב, בין השאר, עטיפות לספרים שהופיע בהוצאה היהודית "הספר" בבוקרשט.
אלברט פוך עיצב גם יצירות גרפיקה, איורי ספרים ומודעות. הוא השתתף בתערוכות בינלאומיות רבות ברחבי אירופה, ביפן, וכו'. יצירות שלו מוצגות באופן קבע במוזיאונים ברומניה, בפולין, בבולגריה ובשווייץ.
האמן נפטר בבוקרשט בשנת 2013. דירתו ברחוב שטירביי וודה בבוקרשט, אשר בשנת 2011 אולץ באמצעים משפטיים לפנותה, הוחזרה לצאצאיו בהוראתו של שר המשפטים של משטר אנטונסקו.

## אותות כבוד ופרסים
*הפרס הגדול בתערוכה "הקריקטורה במאבק למען השלום" במוסקבה
*1965 - פרס איגוד העיתונאים, על מודעה בנושא "נגד זיהום המים"
*1969 - ציון ל"קריקטורה הטובה ביותר בעיתונות הרומנית"
*הפרס הגדול בסלון לקריקטורות בפלוישט
*זכה בפרסים בינלאומיים לקריקטורות- בבורדיגרה (1967), בסקופיה (1984), בבלגיה (1969,1983), בקרקוב (1970), בגברובו (בולגריה) (1974), בטורקיה (1977) וכו'.

## לקריאה נוספת
* Constantin Petricioiu - *Albert Poch, decanul de vârstă al caricaturii româneşti,Nord Dobrogea Cultural nr.1, p.14*
*Realitatea evreiască nr.402-403 (1202-1203) 1-31 martie 2013 *Ne-a părăsit un om de mare umor si bunătate - Albert Poch*

## קישורים חיצוניים
* מאמר הספד באתר Revista online de grafică satirică, blog Dum Dum 15-3-2013 
* ביוגרפיה קצרה באתר על פדרציית הקהילות היהודיות ברומניה
* כמה קריקטורות מאת פוך באתר הרומני "ליקוריץ'"
* על סטירה, הומור וצנזורה בתקופת הזהב - כתבה מאת פלורין מיכאי, ריאיון עם אלברט פוך באתר "ז'ורנלול" ברומנית 10.9.1009, גישה ב-23.3.2013
*על פינוי פוך מדירתו בהחלטת בית משפט  - באתר wordpress  20 בנובמבר 2011

קטגוריה:ציירים רומנים
קטגוריה:קריקטוריסטים יהודים
קטגוריה:מאיירים יהודים
קטגוריה:יהודים בשואה: רומניה
קטגוריה:רומנים שנולדו ב-1930
קטגוריה:רומנים שנפטרו ב-2013
אליטוס ארנה

**אליטוס ארנה ** (בליטאית: **Alytaus arena**; תעתיק מדויק: "אליטאוס ארנה") הוא מתקן ספורט רב-תכליתי הנמצא בעיר השישית בגודלה בליטא, אליטוס. אולם הכדורסל, בעל תכולה של 5,500 מקומות ישיבה, הוא החמישי בגודלו בליטא, אחרי ז'לגיריס ארנה, סימנס ארנה, שיאולאי ארנה וצידו ארנה. האולם נפתח לראשונה ב-1981 אך שופץ לקראת אליפות אירופה בכדורסל שהתקיימה בליטא בשנת 2011. המתקן החדש נחנך ב-12 בפברואר 2011.

משחקי שלב הבתים הראשון – בית ג' של אליפות אירופה בכדורסל 2011 נערכו באליטוס ארנה.

מאז שנת 2011 אליטוס ארנה משמשת כאולמה הביתי של קבוצת כדורסל מקומית 'מועדון הכדורסל סבאנוריס'.


קובץ:Alytaus arenos aikste.jpg|אליטוס ארנה
קובץ:Alytaus Arena Alytus Lithuania.jpg|אליטוס ארנה מבחוץ


## קישורים חיצוניים

## הערות שוליים

קטגוריה:אולמות כדורסל בליטא
ג'מייקה (ניו יורק)

**ג'מייקה** (**Jamaica**) היא שמה של שכונה ברובע קווינס שבניו יורק.

לשם השכונה אין כל קשר למדינת ג'מייקה שבקריביים, אלא הוא תוצאה של צירוף מקרים בלבד. בעת הקמת השכונה בשנת 1656 על ידי מתיישבים הולנדים, כונתה השכונה בשם "ימקו" (*"Yameco"*), שמשמעותו בשפת הילידים המקומיים – בונה. בכתיב הגרמני נכתב שם השכונה כ-"Jameco", ובסופו של דבר הפך שם השכונה, עם חדירת השפה האנגלית, ל"ג'מייקה".

בהתאם לנתונים ממפקד אוכלוסין שנערך בשנת 2000, בשכונה מתגוררים 216,866 תושבים, אשר רובם ממוצא אפרו-אמריקני. בשכונה מתרכזות אוכלוסיות מהגרים רבות, בעיקר מהודו, מדינות ערב, רוסיה והקריביים.

בשטח השכונה נמצא נמל התעופה ג'ון פ. קנדי, אחד מנמלי התעופה הגדולים והחשובים בעולם.

### תושבים מפורסמים
*דונלד טראמפ – נשיא ארצות הברית ה-45 וה-47, קודם לכן יזם ואיל נדל"ן – נולד וגדל בשכונה.
*בוב בימון – אלוף אולימפי ושיאן עולמי בקפיצה לרוחק.
*נלסון דה מיל – סופר.
*50 סנט – ראפר וזמר.

## קישורים חיצוניים

ממוזער|250px|ימין|אנדרטת החיילים והשייטים בפארק מייג'ור מארק בשכונת ג'מייקה

קטגוריה:קווינס: שכונות
שביטוריו ארנה

**שביטוריו ארנה ** (בליטאית: **Švyturio arena**) הוא מתקן ספורט רב-תכליתי בצורת קטמרן שנבנה בעיר השלישית בגודלה בליטא, קלייפדה לקראת אליפות אירופה בכדורסל ב-2011. אולם הכדורסל הוא השישי בגודלו בליטא, אחרי ז'לגיריס ארנה, סימנס ארנה, שיאולאי ארנה, צידו ארנה ואליטוס ארנה. האולם, אשר נחנך ב-28 ביולי 2011, מכיל 5,486 מקומות ישיבה, משמש כאולמה הביתי של קבוצת הכדורסל המקומית נפטונאס קלייפדה, המשחקת ביורוליג (עונה 2014/2015), בליגת העל הליטאית ובליגה המאוחדת. המתקן משמש כמו כן לאירועי ספורט אחרים: כדוריד, אגרוף, הוקי קרח, וכן כאולם הקונצרטים.

האולם אירח את משחקי בית ד' בשלב הבתים הראשון של אליפות אירופה בכדורסל 2011.

האולם צפוי לארח את משחקי אליפות אירופה בכדורסל עד גיל 20 ב-2020.

## קישורים חיצוניים

* 
## הערות שוליים

קטגוריה:אולמות כדורסל בליטא
שליפה (זיכרון)

**שליפה** היא פעולה קוגניטיבית שבה מידע שקודד בזיכרון לטווח הארוך מועבר לתודעה.

השליפה מתאפשרת הודות לתהליך של התגבשות זיכרון מהזיכרון לטווח קצר לזיכרון לטווח ארוך. בתחום החינוך תהליך זה מאפשר את ההפנמה של החומר הנלמד. המידע שנשלף מועבר לזיכרון עבודה שם ניתן לחשוב עליו באופן מודע ולהשוות אותו למידע חדש שמגיע מהזיכרון החושי.

## השפעות על תהליך השליפה
אחד הגורמים המשפיעים על תהליך השליפה הוא הסכמה. השפעה זו מתחילה כבר בתהליך הראשוני של הפניית הקשב, שבו הסכמה פועלת כמסנן שעל פי רוב מאפשר רק למידע שתואם אותה להירשם בתודעה. כתוצאה מכך קל יותר לזכור מידע שתואם את הסכמות ממידע שאינו תואם אותן.
משום שהסכמה מראה עמידות למידע סותר היא יכולה לגרום לנטאי בתפיסת המציאות ולהוביל לתופעות כמו נבואה המגשימה את עצמה.

השפעה נוספת על תהליך השליפה יכולה לנבוע מהטרמה. ההטרמה מגבירה את הזמינות של מידע בזיכרון או במודעות כתוצאה מחשיפה לגירוי או אירוע מסוים. **אפקט ההטרמה בעקבות חזרתיות** (repetition priming effect) מיוחס לזיכרון הנהלי של הזיכרון המרומז.

## קשיי שליפה
אחד הביטויים לקשיי שליפה הוא תופעת "על קצה הלשון" (TOT). זהו מצב שבו אדם יודע מה המידע הנחוץ, אך אינו מצליח לאתר את המילים המתאימות. למרות הקושי בשליפה ישירה של המידע המבוקש, על פי רוב האדם יצליח לזהות אותו מתוך מספר אפשרויות. דוגמה לכך היא זיהוי תשובה נכונה במבחן רב-ברירתי.

אוצר מילים הוא מאגר המילים העומד לרשותו של האדם בעקבות תהליך רכישת שפה. אוצר המילים הפסיבי מאפשר לאדם לזהות מילים מוכרות מתוך דיבור וממלא תפקיד מרכזי בהבנת הנקרא. עם זאת, הוא משמש רק בתהליך הקליטה של השפה. קשיי שליפה מילוליים יכולים לפגוע ביכולת של האדם להפיק תקשורת השפתית. זאת משום שלצורך העברת מסרים מילוליים דבורים במסגרת דיאלוג או הבעה בכתב יש צורך אוצר מילים אקטיבי הניתן לשליפה ולשימוש בפועל.

פערים בין אוצר המילים האקטיבי והפסיבי מאפיינים אנשים בעלי לקות למידה. קושי זה יכול לפגוע בתפקוד האקדמי על ידי הנמכה של הביצוע בשעת מבחן או בהשלמת שיעורי בית. קשיי שליפה הם אחד המאפיינים המרכזיים של לקות שפה.

## קישורים חיצוניים

* How We Make Memories – סרטון הסבר של Crash Course Psychology על יצירה ושליפה של זיכרונות דרך מאגרי הזיכרון השונים 
* Remembering and Forgetting – סרטון הסבר של Crash Course Psychology על הגורמים המשפיעים שליפת הזיכרונות מהזיכרון לטווח הארוך 
* 

## הערות שוליים

קטגוריה:זיכרון
קטגוריה:למידה
Va Va Voom

**Va Va Voom** (בעברית: **וה וה וום**; מצרפתית: **הוא מלא אנרגיה**) הוא שיר של הזמרת הטרינידדית ניקי מינאז'. השיר יצא לאור ב-12 בספטמבר 2012 כסינגל החמישי מאלבום האולפן השני של מינאז', Pink Friday: Roman Reloaded. השיר תוכנן תחילה לצאת לאור כסינגל הראשון מהאלבום, אך הוצאתו נדחתה ובמקומו יצא לאור הסינגל Starships. לאחר מכן הוחלט להוציא את השיר כסינגל מהאלבום כחלק מקידום ההוצאה המחודשת של האלבום, Pink Friday Roman Reloaded: The Re-Up.

הקליפ לשיר צולם בלוס אנג'לס ב-21 בדצמבר 2011 ופורסם ב-26 באוקטובר 2012.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים שבוימו על ידי הייפ ויליאמס
קטגוריה:שירים על מיניות
קטגוריה:שירי זהב בממלכה המאוחדת
ברנדברג

**ברנדברג** (קוהקוה:* Dâures*; הררו: *Omukuruvaro*) הוא ההר הגבוה ביותר בנמיביה.

הר זה ממוקם בדמרלנד, בצפון-מערב מדבר נמיב, סמוך לחוף, ומכסה אזור של בערך 650 קמ"ר. שיא פסגתו הנקרא **קוניגסטיין** (*Königstein*; בגרמנית - "אבן המלכים") מתנשא לגובה של 2,573 מטרים מעל פני הים. ביום עם ראות טובה, הר ברנדברג יכול להיראות גם ממרחק רב. מקום היישוב הקרוב הוא הכפר יואיס, הנמצא כ-30 ק"מ מההר.

משמעות השם "ברנדברג" בשפת האפריקאנס והגרמנית הוא "הר האש", וזאת בשל הגוון הזוהר הנראה בהר על רקע השמש. שבט דמארה העניק להר את השם *Dâures*, שמשמעו "ההר הבוער", ואילו שבט הררו קרא להר *Omukuruvaro*, שמשמעו "הר האלים".

[שמאל|ממוזער|250px|[הגברת הלבנה, ברנדברג, נמיביה]]

הר ברנדברג משמש אתר רוחני לו חשיבות גדולה לשבטי הבושמנים. על הר ברנדברג מצויים ציורי סלע רבים. אחד המפורסמים בהם מהווה גם את האטרקציה התיירותית העיקרית במקום - ציור הסלע בשם "הגברת הלבנה", הממוקם מתחת לבליטת סלע קטנה בנקיק ציסב, לרגלי ההר. בנינק זה ישנם למעלה מ-1,000 מחסות סלע, ויותר מ-45,000 ציורי סלע. בחלקיו הגבוהים של הר ברנדברג ישנם מאות ציורי סלע נוספים.

הר ברנדברג הוא גם ביתה של צמחיית מדבר מעניינת. ניתן למצוא באזור מינים של עצים וצמחים בעלי מראה מוזר, והסיבה לכך בחלקה היא תנאי האקלים הקיצוניים באזור.
האזור אינו מיושב ופראי. כמו כן הוא גם צחיח מאוד, ומציאת מים בו היא משימה קשה מאוד עד בלתי אפשרית. בקיץ, טמפרטורות מעל 40 מעלות צלזיוס הן רגילות.

הר ברנדברג הוא מקום משכן של מגוון חיות בר. למרות שמספר בעלי-החיים הוא קטן בגלל תנאי האקלים, רוב המינים הקיימים בנמיביה מצוי גם בברנדברג. תייר המטייל באזור יוכל להיתקל הן בפיל המתגורר במדבר והן בקרנף צר-השפה הנדיר. כמו כן, פאונת העקרבאים שבברדנברג היא קרוב לוודאי העשירה ביותר בכל אפריקה הדרומית.

הברנדברג נוסף ב-3 באוקטובר 2002, כאתר מורשת עולמי של אונסקו ברשימה הנסיונית בקטגוריה המשולבת (תרבות+טבע).

## קישורים חיצוניים

* 

קטגוריה:הפסגות הגבוהות במדינתן
קטגוריה:נמיביה: גאוגרפיה
קטגוריה:אפריקה: הרים
ברנדברג
יו-גי-הו! מפלצות הקפסולה

**יו-גי-הו! מפלצות [[קפסולה אנדוסקופית|הקפסולה]]** (במקור: **Yu-Gi-Oh! Capsule Monsters**) היא מיני סדרה בת 12 פרקים שהופקה על ידי ערוץ 4Kids ושודרה בצפון אמריקה בין ספטמבר-נובמבר 2006. זהו הכותר היחיד בזיכיון יו-גי-הו! שההפקה שלו נערכה בארצות הברית ולא ביפן, ארץ המוצא של הזיכיון.

הסדרה שודרה בישראל בשנת 2007 בערוץ הילדים בדיבוב לעברית בצמוד לעונה החמישית לשידור הסדרה המקורית.

## הבדלים בין מפלצות הקפסולה לסדרה המקורית
המאפיין העיקרי שהבדיל את מפלצות קפסולה מהסדרה המקורית היא שהמפלצות המוכרות מהקלפים דיברו לראשונה, זוהי למעשה הפעם היחידה ששחקנים חיים דיבבו את המפלצות עצמן, ולא את הדמויות האנושיות.
מלבד הבדל זה ישנו גם מאפיין הבא לידי ביטוי משם הסדרה, המפלצות מגיעות מקפסולות והן חיות בעולם משלהן ממש כמו בני אדם ולא חיות בתוך קלפים עתיקים שמשמשים רק למשחק הדו-קרב המוכר מיו-גי-הו! מפלצות.

בסדרה זו, המפלצות עצמן הן אלו שהוו את מקור העלילה ואת עיקר התסריט, הדמויות שימשו אך ורק רקע להעברת הסיפור.
לראשונה נחשף גם הקשר בין שלוש מפלצות הקוסמים של יוגי מוטו ומסתבר שהם משפחה, הקוסם האפל (הסגול), המכשף (השחור) והקוסמת האפלה (הוורודה).

## קישורים חיצוניים

קטגוריה:סדרות ספין-אוף
קטגוריה:סדרות אנימה משנות ה-2000
קטגוריה:ערוץ הילדים: תוכניות רכש
קטגוריה:סדרות אנימה
קטגוריה:סדרות טלוויזיה יפניות שעלו לשידור בשנת 2006
המעשייה על הנסיכה המתה ושבעת האבירים

**המעשייה על הנסיכה המתה ושבעת האבירים** (ברוסית: **Сказка о мёртвой царевне и о семи богатырях**) היא מעשייה מחורזת שנכתבה בשנת 1833 על ידי הסופר, המשורר והמחבר אלכסנדר פושקין.

המעשייה היא גרסה אחרת לאגדה "שלגיה ושבעת הגמדים" של האחים גרים, ובינה לבין הגרסה של פושקין יש דמיון רב. המעשייה מסווגת במספר 709 בסיווג ארנה-תומפסון.

כמו בסיפורם של האחים גרים, אימה החורגת של הנסיכה מקנאה בה בגלל יופייה ושולחת את המשרתת (בעוד בסיפור של גרים זה צייד) לנטוש אותה ביער (דרישה זאת מרמזת על הרכות של המעשייה, כי בגרסה של גרים המלכה מצווה להרוג את הנסיכה). המשרתת עושה את מצוות המלכה, והנסיכה מוצאת מחסה בטירת עץ (בגרסה של גרים זו בקתת לבנים) שבה חיים שבעה אבירים (בגרסה של גרים אלה גמדים) המלכה מגלה את המקרה בעזרת מראת הקסמים שלה, מתחפשת לאישה זקנה ומגישה לנסיכה תפוח מורעל. כמו בסיפור של האחים גרים, הנסיכה מתעלפת מאכילת התפוח, והנסיך מנשק אותה, מעיר אותה והם מתחתנים.

הסיפור עובד לסרט מצויר בשנת 1951.

תרגום לעברית, בידי ריטה קוגן, בשם "האגדה על בת הצאר ושבעת האבירים", יצא לאור בשנת 2018 בהוצאת קדימה.

## קישורים חיצוניים

* טקסט המעשיה ברוסית

קטגוריה:יצירות אלכסנדר פושקין
קטגוריה:מעשיות ואגדות
קטגוריה:יצירות משנת 1833
קטגוריה:שלגיה ושבעת הגמדים
הלווטיק איירווייז

[שמאל|ממוזער|250px|[אמבראר E-Jets|אמבראר 190 של החברה]]
**הלווטיק איירווייז** (באנגלית: **Helvetic Airways**) היא חברת תעופה שווייצרית, שבסיסה בנמל התעופה הבינלאומי ציריך קלוטן. החברה מפעילה טיסות סדירות ושכר ליעדים בצפון אפריקה ובאירופה. משנת 2011 פועלת החברה גם מנמל התעופה של העיר ברן.

## תולדות החברה
הלווטיק איירווייז הוקמה בסתיו 2003, כמיתוג מחדש של חברת התעופה אודט איירוויז (Odette Airways). החברה החלה לפעול בנובמבר 2004 באמצעות שלושה מטוסי פוקר 100, עד סוף השנה גדל צי החברה לשבעה מטוסים מדגם זה.

ב-18 בפברואר 2013, שמונה גברים לבושים במדי המשטרה המקומית וחמושים בקלשניקובים, שדדו יהלומים בשווי 38 מיליון אירו ממטוס של החברה שחנה בנמל התעופה של בריסל.

השודדים פרצו את הגדר המקיפה את נמל התעופה וגנבו את היהלומים בעת שהועמסו על המטוס, במהלך השוד שנמשך 11 דקות לא נורתה ירייה אחת. בתום האירוע נמלטו השודדים דרך הפרצה ממנה נכנסו.

## צי המטוסים
צי המטוסים של החברה נכון לדצמבר 2022:

## קישורים חיצוניים

* 
*  מדיה וקבצים בנושא הלווטיק איירווייז באתר Airliners.net

## הערות שוליים

קטגוריה:חברות תעופה שווייצריות
אילת (פירושונים)

קטגוריה:שמות משפחה עבריים
קטגוריה:שמות פרטיים עבריים לנשים
נמל התעופה של אוקלנד

**נמל התעופה של אוקלנד** (באנגלית: **Auckland Airport**) הוא נמל התעופה הגדול והעמוס בניו זילנד והרביעי באוסטרלאסיה, ומשמש כשער האווירי העיקרי למדינה. הנמל ממוקם בעיר מאנגר (Mangere), כ-21 ק"מ דרומית למרכז העיר אוקלנד.

הוא משמש בסיס לחברות התעופה: אייר ניו זילנד ווירג'ין אוסטרליה, וכבסיס מקומי עבור חברת ג'טסטאר איירווייז. בשנת 2013 עברו בנמל התעופה 14,516,215 נוסעים ב-155,146 תנועות מטוסים.

## קישורים חיצוניים

* 

*  מדיה וקבצים בנושא [נמל התעופה של אוקלנד](http://www.airliners.net/search/photo.search?placesearch=Auckland%20-%20International%20(AKL%20%2F%20NZAA%29&distinct_entry=true) באתר Airliners.net

## הערות שוליים

אוקלנד
קטגוריה:ניו זילנד: תעופה
קטגוריה:ניו זילנד: מבנים
קטגוריה:אוקלנד (ניו זילנד)
יורי גריגורוביץ'

**יורי ניקולייביץ' גריגורוביץ**' (ברוסית: **Юрий Николаевич Григорович**; 2 בינואר 1927 – 19 במאי 2025) היה רקדן בלט וכוריאוגרף רוסי וסובייטי. הוא זכה בפרס לנין ופעמיים בפרס ברית המועצות ובשנת 1973 הוענק לו תואר אמן העם של ברית המועצות. על פעילותו בתחום התיאטרון והקולנוע גריגורוביץ' קיבל מספר עיטורים כולל עיטור לנין ותואר גיבור העמל הסוציאליסטי בשנת 1986.

## ביוגרפיה
יורי גריגורוביץ' נולד בלנינגרד למשפחת פקידים. הוא למד ריקוד בבית הספר לבלט ובשנת 1946, לאחר סיום הלימודים התקבל לבלט מריאינסקי. במקביל להופעות כרקדן הוא החל בבימוי הופעות בלט במסגרות שונות. בשנת 1957 הוא ביים לראשונה בלט על במת תיאטרון מריאינסקי ובשנים 1961–1964 הוא היה הבמאי הראשי של התיאטרון לנושאי בלט.

בשנת 1964 גריגורוביץ' עבר לתיאטרון בולשוי במוסקבה וכיהן ככוריאוגרף ראשי של התיאטרון עד לשנת 1995. בתקופה זו בלט התיאטרון זכה להכרה בינלאומית כלהקת בלט מהטובות בעולם. בתקופה זו נערכו מעל ל-100 נסיעות מחוץ לגבולות ברית המועצות והלהקה הופיעה בכל העולם.

בשנת 1975 גריגורוביץ' העלה על במה את הבלט "ספרטקוס" עם מריס ליאפה וולדימיר ואסילייב. הבלט זכה בפרס לנין. בהמשך יחסיו עם מריס ליאפה התקררו וגריגורוביץ' לא קידם את הרקדן. במהלך עבודתו בתיאטרון בולשוי גריגורוביץ' ערך מחדש מספר יצירות קלאסיות של מריוס פטיפה. אשתו, שהייתה רקדנית בלט בתיאטרון, רקדה בתפקידים ראשיים במספר הצגות שגריגורוביץ' העלה על הבמה.

החל משנות ה-70 לגריגורוביץ' הותר לעבוד בתיאטראות באירופה והוא העלה על הבמה מספר הצגות בלט בווינה, פריז ומילאנו.

בשנת 1980 גריגורוביץ' היה הבמאי של טקסי הפתיחה והנעילה של אולימפיאדת מוסקבה.

בשנת 1991 גריגורוביץ' הקים להקת בלט משלו וניהל אותה עד לשנת 1994. בשנת 1996 גריגורוביץ' הקים תיאטרון בלט בעיר קרסנודר והוא כיהן כמנהל אמנותי של התיאטרון עד למותו.

בשנת 1995 גריגורוביץ' עזב את תיאטרון בולשוי כתוצאה מהאשמות באי-קידום רעיונות חדשים. לאחר העזיבה גריגורוביץ' הרחיב את עבודתו עם תיאטראות שונים ברוסיה ומחוץ לגבולותיה. בשנת 2001 הוא חזר לביים בלט על במת תיאטרון בולשוי.

מספר הצגות בלט שהוא ביים צולמו לסרטים.

## קישורים חיצוניים

* 
* 
* 
* 

קטגוריה:רקדני בלט סובייטים
קטגוריה:כוריאוגרפים רוסים
קטגוריה:מורים לבלט
קטגוריה:מעוטרי עיטור לנין
קטגוריה:מעוטרי גיבור העמל הסוציאליסטי
קטגוריה:זוכי פרס לנין
קטגוריה:מעוטרי עיטור מהפכת אוקטובר
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אנדריי הקדוש (הפדרציה הרוסית)
קטגוריה:אמני העם של ברית המועצות
קטגוריה:רוסים שנולדו ב-1927
קטגוריה:רוסים שנפטרו ב-2025
מנדל זינגר

**מנדל זינגר** (י"ב בתמוז תר"ן, 30 ביוני 1890 – 10 בספטמבר 1976) היה עיתונאי, סופר, ופעיל פוליטי במפלגות הציונות הסוציאליסטית.

## ביוגרפיה
זינגר נולד ב-1890 בעיירה ברודי שבגליציה, בנם של יעקב מרדכי וחנה פייגה לבית נוימן. הוא קיבל חינוך כללי ותורני, הצטרף ב-1907 למפלגת פועלי ציון, וב-1909 עלה לארץ ישראל. זינגר התגורר בירושלים ולמד בסמינר למורים של חברת עזרה. כעבור שנתיים, אחרי שחלה בקדחת, חזר לאירופה, וב-1914 עבר לווינה, שם המשיך בפעילות פוליטית, ועסק בעיתונאות ובהוצאה לאור.

זינגר נעצר עם עליית השלטון האוסטרופשיסטי ב-1934, ואחרי שחרורו עלה לארץ ישראל בשנית והשתקע בחיפה. הוא המשיך את פעילותו הפוליטית במפא"י ובהסתדרות. ב-1944 פרש ממפא"י במסגרת סיעה ב', והיה פעיל בתנועה לאחדות העבודה ובהמשך במפ"ם. ב-1952 נמנה זינגר עם ראשי מפלגת הפועלים לאחדות העבודה שהקימו פורשי מפ"ם בהנהגת חברי הכנסת דוד ליבשיץ וחנה למדן, ונשא את נאום הפתיחה בכנס היסוד שלה. בינואר 1954 חזר עם שאר אנשי המפלגה למפא"י.

מ-1935 ועד פרישתו לגמלאות ב-1955 היה זינגר כתב העיתון "דבר" בחיפה. הוא היה יושב ראש אגודת העיתונאים בחיפה והצפון, ואחרי פרישתו נבחר לנשיא כבוד שלה.

זינגר היה סופר פורה. אחדים מספריו עוסקים בפרשיות שהיה מעורב בהן, ומשלבים זיכרונות אישיים עם מחקר היסטורי.

זינגר נפטר בשנת 1976. על שמו רחוב בחיפה.

### חייו הפרטיים
אשתו הראשונה של זינגר הייתה טונקה לבית הירש. היא נפטרה ב-1949. בנם הוא חוקר הספורט ד"ר אוריאל זמרי. אשתו השנייה הייתה מרים (מניה) לבית וילנר.

## ספריו
* פון מיין היימלאנד :זכרונות און בילדער פון ארץ-ישראל (1919)
* שלום עליכם: א סקיצע פון זיין לעבען און שאפען
* יעקב דינעזאן: א סקיצע פון זיין לעבען און שאפען (1920 או 1921)
* לאן מועדות פני רוסיה הסובייטית (1939)
* לזכר חללי יערות הכרמל (1939)
* בין מלחמה ושלום, מחשבות ומעשים בימים טרופים (1941)
* פליטי הטרף הנאצי מספרים (1943)
* כרת רוחני על היהודים בברית המועצות (1950)
* 215 יום ששינו פני מולדתנו (1951)
* על האהבה, לקט שירי עם (1952)
* בראשית הציונות הסוציאליסטית (1958)
* היתה עיירה... ספר-זיכרון לקהילות ברסטצ'קה, ברמליה והסביבה
* עם יוסף חיים ברנר לארץ ישראל לפני ששים שנה (1969)
* שלמה קפלנסקי - חייו ופעלו (1971)
* ההומאניסט יוסף פופר-לינקיאוס (1972)
* פנחס דשבסקי - פרק מגבורת ישראל בגולה (1973)
* ארבעה פרקי לקח מתולדות תנועת הפועלים באוסטריה (1975)

## לקריאה נוספת
* 'זינגר, מנחם־מנדל', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 218–219. 
* דב סדן, **אבני זיכרון** (תל אביב תשי"ד) עמ' 50 - 67
* **מנדל זינגר 1890–1976: ציוני דרך בחייו של לוחם למען ציון והפועל העברי**; הביא לדפוס בנו אוריאל זמרי, חיפה: הוצאת המשפחה, 1977. (דברים לזכרו ורשימת כתביו)
* שלמה רזניק, 'מנדל זינגר, מאחרוני המוהיקנים', **כרמלית**: שנתון ספרותי כא–כב (תשל"ז–תשל"ח), 309–312.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:חברי פועלי ציון
קטגוריה:יהודים גליציאנים
קטגוריה:אנשי העלייה השנייה
קטגוריה:אנשי העלייה החמישית
קטגוריה:פעילי ההסתדרות הכללית
קטגוריה:סגל דבר
קטגוריה:סופרים ישראלים
קטגוריה:יקירי חיפה
קטגוריה:פעילים פוליטיים ישראלים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1890
קטגוריה:ישראלים שנפטרו ב-1976
קפה אצל ברטה (אלבום)

**קפה אצל ברטה** הוא אלבום של הזמר הישראלי יגאל בשן, אשר יצא לאור בשנת 1974.

מהאלבום הצליחו במצעדים השירים "קפה אצל ברטה" ו"לקראת שבת", שדורגו במצעד הפזמונים לשנת תשל"ד במקומות 6 ו-11, בהתאמה. בשן זכה בשנה זו בתואר "זמר השנה".

שיר הנושא, קפה אצל ברטה, נכתב על ידי אהוד מנור על חברו הטוב צדי צרפתי, שהיה הולך לקוראת בקלפים בשם רחל לוי, שגרה מול ביתו. את השיר הלחין נתן כהן, עבור להקת "הנשמות הטהורות". אולם, הלהקה התמהמהה בהקלטתו ואחרי שחיילים רבים הכירו את השיר מהופעות הלהקה במלחמת יום הכיפורים, בשן הורשה להקליטו ולהוציאו אל הרדיו לפניהם.

שיר נוסף באלבום, שנושא את רוח מלחמת יום הכיפורים, הוא השיר "דודי שב הביתה". השיר מספר על חייל, שהשתחרר מן השירות הסדיר ונקרא מיד לשירות מילואים במלחמה.

## שירי האלבום

## הערות שוליים

קטגוריה:אלבומים בעברית